open-index/open-wikipedia-markdown huggingface dataset:
Aarne Jutila

**Aarne Evert Jutila** (s. 1. heinäkuuta 1940 Helsinki) on emeritusprofessori ja tekniikan tohtori. Hän toimi Teknillisen korkeakoulun (TKK) sillanrakennustekniikan professorina 1. syyskuuta 1984 – 31. heinäkuuta 2008, jolloin hän jäi tästä virasta eläkkeelle. Hän jatkoi siltasuunnittelun asiantuntijauraansa vuonna 1977 perustamansa Insinööritoimisto Extraplan Oy:n puitteissa.

Hän valmistui Teknillisen korkeakoulun sillanrakennustekniikan oppituolista diplomi-insinööriksi vuonna 1966, tekniikan lisensiaatiksi vuonna 1982 ja väitteli tekniikan tohtoriksi vuonna 1985. Hän sai kunniatohtorin arvon Budapestin tekniikan ja taloustieteiden yliopistosta vuonna 2002.

Jutila on suunnitellut itsenäisesti ja ollut suunnitteluryhmän jäsenenä tai johtajana 143 sillan suunnittelussa Suomessa.

Vuonna 2000 Jutila toimi kuusijäsenisen suunnitteluryhmän jäsenenä Stonecutters Bridge -sillan kansainvälisessä siltasuunnittelukilpailussa. Suomalaisen suunnitteluryhmän ehdotus valittiin viiden parhaan joukkoon alun perin 28 ryhmän joukosta.

Suomen Rakennusinsinöörien Liitto RIL myönsi Jutilalle Sillanrakennuksen erikoispalkinnon 11. lokakuuta 2016.

## Julkaisut
*The effect of bracing on the behaviour of girder slap bridges, (väitöskirja) Finnish Academy of Technical Sciences, 1985 

## Lähteet
Éric Roy

**Éric Roy** (s. 26. syyskuuta 1967) on ranskalainen jalkapallovalmentaja ja entinen keskikenttäpelaaja. Tammikuusta 2023 lähtien hän on toiminut Stade Brestois'n päävalmentajana.

## Ura pelaajana

Roy aloitti uransa OGC Nicen keskikenttäpelaajana 1988 debytoiden Division 1:ssä saman vuoden marraskuussa. Hän edusti rivieralaisseuraa neljän kauden ajan pelaten 86 liigaottelua. Yhden Sporting Toulon Varissa vietetyn kauden jälkeen Roy liittyi 1993 Olympique Lyonnais'n joukkueeseen ja oli keskeisessä roolissa joukkueen raivatessa tietä kohti Ranskan eliittiä. Lyonissa Roy juhli mestaruushopeaa 1995 ja Coupe de la Liguen hopeaa 1996.

Lyonista Roy siirtyi 1996 Olympique Marseilleen. Pääsarjatasolle palanneen seuran paidassa Roy uurasti kolme kautta ja pääsi lähimmäksi mestaruutta kaudella 1998–1999, kun OM oli liigassa hopealla. Kyseisen kauden jälkeen Roy siirtyi Sunderlandiin, jossa pelasi 27 valioliigaottelua. 

Tammikuussa 2001 Roy palasi takaisin Ranskaan liittyen ESTAC Troyes'n joukkueeseen. Hän pelasi kevätkaudella seurassa vain kuusi ottelua ja vaihtoi kesällä maisemaa siirtyen espanjalaiseen Rayo Vallecanoon. Peliaika Primera Divisiónissa jäi kuitenkin vähälle ja kauden jälkeen hän palasi takaisin kotimaahansa kasvattajaseuraansa OGC Niceen. Roy lopetti pelaajauransa nizzalaisseurassa 2004.

### Meriitit pelaajana

* Ranskan-mestaruus
**Hopeaa: 1995, 1999
* Coupe de la Ligue
**Hopeaa: 1996

## Ura valmentajana

Pelaajauransa jälkeen Roy on toiminut OGC Nicen organisaatiossa urheilutoimenjohtajana vuodesta 2009 lähtien. Lisäksi hän on toiminut televisiokanava Direct 8:n asiantuntijana. Maaliskuussa 2010 hänet nimitettiin yhdessä René Marsiglian ja Frédéric Giorian kanssa vastaamaan seuran edustusjoukkueen valmennuksesta Didier Ollé-Nicollen potkujen jälkeen.  Royn johdolla OGC Nice säilytti paikkansa pääsarjassa. Kauden jälkeen hänen sopimustaan jatkettiin kauden 2010–2011 loppuun.  Kausi 2011–2012 lähti Royn suojattien osalta huonosti käyntiin. Marraskuun puolivälissä seurajohto siirsi Royn päävalmentajan paikalta seuran urheilutoimenjohtajaksi. 

Toukokuussa 2012 Nice erotti Royn urheilutoimenjohtajan tehtävistä. Taustalla oli syytös Royn epäasiallisesta toiminnasta ja kahden viikon matkasta Argentiinaan yhdessä lisensoimattoman pelaaja-agentin kanssa. Roy vei potkunsa oikeuteen ja lopulta seura tuomittiin maksamaan hänelle 300 000 euron korvaukset irtisanomisesta.

Nice-pestinsä jälkeen Roy toimi urheilutoimenjohtajana RC Lensissa 2017–2019.Éric Roy nommé manager sportif de LensOFFICIEL - Eric Roy quitte le RC Lens Joulukuussa 2019 hänestä tuli englantilaisen Watfordin urheilutoimenjohtaja.Eric Roy named Watford's new sporting director Hän jätti tehtävänsä kauden 2019/20 jälkeen, kun Watford putosi Englannin Valioliigasta.Éric Roy steps down as Watford Sporting Director

Tammikuussa 2023 Roy palasi valmennustehtäviin, kun hänet nimettiin yllättäen Ranskan liigan putoamiskamppailuun vajonneen Stade Brestois'n päävalmentajaksi.Eric Roy nouvel entraîneur de Brest (officiel)

## Lähteet
Limingan rovastikunta

**Limingan rovastikunta** on yksi Suomen evankelis-luterilaisen kirkon Oulun hiippakunnan seitsemästä rovastikunnasta. Rovastikuntaan kuuluvat Hailuodon, Kempeleen, Limingan, Lumijoen, Muhoksen, Raahen, Siikalatvan, Tyrnävän, Utajärven ja Vaalan luterilaiset seurakunnat.

## Lähteet
Joe Penny

**Joseph Edward ”Joe” Penny Jr.** (s. 24. kesäkuuta 1956 Lontoo, Englanti) on yhdysvaltalainen näyttelijä. Hän syntyi Englannissa yhdysvaltalaiselle isälle ja italialaiselle äidille, mutta hänet kasvatettiin Georgian osavaltiossa Yhdysvalloissa. Penny tunnetaan Nick Ryder -hahmon näyttelijänä televisiosarjassa *[[Riptide]]* ja Jake Stylesin roolista televisiosarjassa *[[Koira haudattuna]]* (*Jake and the Fatman*).

Penny on esiintynyt myös muun muassa televisiosarjoissa *[[Enkelin kosketus]]*, *[[T. J. Hooker]]*, *[[Matlock (televisiosarja)|Matlock]]*, *[[Lou Grant]]* ja *[[Päivien viemää]]*.

Penny vieraili Suomessa vuonna 1992 vihkien käyttöön Vaasassa sijaitsevan Tropiclandia-kylpylän.

## Lähteet
Eemeli Mäki

**Eemeli Arvid Mäki** (8. elokuuta 1884 Multia – 24. marraskuuta 1960 Maaninka) oli suomalainen kirjaltaja, toimittaja ja kirjailija.

Eemeli Mäki kävi Tampereen käsityöläiskoulun ja valmistui latojaksi. Hän teki opintomatkan Keski- ja Etelä-Eurooppaan sekä Skandinavian maihin vuosina 1907–1911. Palattuaan Suomeen Mäki työskenteli eri sanomalehdissä ja kirjapanoissa. Hän oli taloudenhoitajana mikkeliläisessä *[[Vapaus (Mikkeli)|Vapaudessa]]* vuosina 1919–1924 ja oululaisessa *[[Pohjolan Työmies|Pohjolan Työmiehessä]]* vuosina 1924–1925. Mäki perusti vuonna 1925 kirjapainon Pieksämäelle ja julkaisi siellä *[[Pieksämäen Sanomat|Pieksämäen Sanomia]]* vuoteen 1947.

Mäki kuului Mikkelin kaupunginhallitukseen ja toimi muun muassa kaupunginjohtajan varamiehenä. Hän oli kauppalanhallituksen jäsen myös Pieksämäellä. Mäki kirjoitteli aikakaus- ja sanomalehtiin ja julkaisi romaanin *Suomalainen diktaattori*. 

## Teoksia
* *Suomalainen diktaattori*. Pieksämäki: Kustannusliike Sana, 1935.

## Lähteet
Jatta

**Jatta** on suomalainen naisen etunimi, Marjatta-nimen lyhentymä. Suomalaisessa nimipäiväkalenterissa se on ollut vuodesta 2010 lähtien, ja Jatan nimipäivä on 15. elokuuta. 

Vuoden 2019 loppuun mennessä nimi Jatta on annettu 880 henkilölle, joista lähes puolet on 1980- ja 1990-luvuilla syntyneitä. Ennen vuotta 1920 nimeä ei ollut annettu kenellekään.

## Tunnettuja Jattoja

* Jatta-Mari Jääskeläinen (s. 1994), keihäänheittäjä
* Jatta Salmela (s. 1992), seiväshyppääjä
* Jatta Stepanoff Harakkamäki (s. 1983), teatteriohjaaja ja -opettaja
* Jatta Tujunen, oik. *Aune-Marjatta Tujunen* (1915–2009), toimittaja, Tekstiilivaltuuskunnan tiedottaja.

## Lähteet
Joseph Ruttenberg

**Joseph Ruttenberg** (4. heinäkuuta 1889 Pietari, Venäjä &ndash; 1. toukokuuta 1983 Los Angeles, Kalifornia, Yhdysvallat) oli venäläissyntyinen elokuvaaja. Hän muutti Yhdysvaltoihin jo lapsena. Ruttenberg toimi valokuvatoimittajana ja uutisfilmien kuvaajana ennen siirtymistään Hollywoodiin vuonna 1915.

Ruttenberg oli kaikkiaan kymmenen kertaa ehdolla parhaan kuvauksen Oscar-palkinnon saajaksi. Palkinnon hän sai neljä kertaa. Ne tulivat elokuvista *[[Unohtumaton valssi]]* (1938), *[[Rouva Miniver]]* (1942), *[[Kadun kuningas]]* (1956) ja *[[Gigi (elokuva)|Gigi]]* (1958).

## Osittainen filmografia
* *[[Kiihko (elokuva)|Kiihko]]* (*Fury*, 1936)
* *[[Unohtumaton valssi]]* (*The Great Waltz*, 1938)
* *[[Naiset (vuoden 1939 elokuva)|Naiset]]* (*The Women*, 1939)
* *[[Skandaalihäät]]* (*The Philadelphia Story*, 1940)
* *[[Tri Jekyll & Mr Hyde (vuoden 1941 elokuva)|Tri Jekyll & Mr Hyde]]* (*Tri Jekyll & Mr Hyde*, 1941)
* *[[Rouva Miniver]]* (*Mrs. Miniver*, 1942)
* *[[Kaasuvalo]]* (*Gaslight*, 1944)
* *[[Julius Caesar (vuoden 1953 elokuva)|Julius Caesar]]* (1953)
* *[[Muistojen Pariisi]]* (*Last Time I Saw Paris*, 1954)
* *[[Kadun kuningas]]* (*Somebody Up There Likes Me*, 1956)
* *[[Joutsen (elokuva)|Joutsen]]* (*The Swan*, 1956)
* *[[Gigi (elokuva)|Gigi]] (1958)
* *Ei rahasta* (*BUtterfield 8'', 1960)

## Lähteet

## Aiheesta muualla
* 
*
Keski-Suomen Liikunta

**Keski-Suomen Liikunta** (lyh. **KesLi**) on Keski-Suomen alueella toimiva liikunnan aluejärjestö. Järjestön perustehtävä on edistää hyvinvointia Keski-Suomen alueella liikunnan ja urheilun avulla. Lisäksi järjestö tukee liikuntakulttuurin elinvoimaisuutta ja monipuolisuutta paikallisella tasolla. Järjestö edistää Keski-Suomen liikunta- ja urheilutoimijoiden yleistä arvostusta ja toimintaedellytyksiä. Järjestö vaikuttaa myös liikunta- ja urheilukulttuurin kehitykseen Keski-Suomessa.

Keski-Suomen Liikunta on perustettu vuonna 1993. Järjestön toimisto sijaitsee Jyväskylässä.

Keski-Suomen Liikunta on liikunnan asiantuntija- ja kehittäjäjärjestö. Järjestö kouluttaa lasten kanssa työskenteliviä, seuratoimijoita ja työyhteisöjen ihmisiä. Lisäksi järjestö puhuu liikunnasta päättäjille ja medialle. Järjestö tekee yhteistyötä paikallisesti, maakunnallisesti ja valtakunnallisesti. Aluejärjestö on yksi viidestätoista aluejärjestöstä.

## Talous
Keski-Suomen Liikunta on saanut vuosina 2018–2022 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1&nbsp;273&nbsp;000 euroa. Vuosittainen tuki on ollut vuodesta 2022 lähtien 215&nbsp;000 euroa.

## Lähteet

## Aiheesta muualla
* Keski-Suomen Liikunnan virallinen sivu
Karl Struss

**Karl Fischer Struss** (30. marraskuuta 1886 New York, New York &ndash; 16. joulukuuta 1981) oli yhdysvaltalainen elokuvaaja.

Struss oli kaikkiaan viisi kertaa Oscar-ehdokkaana. Palkinnon hän sai vuoden 1927 elokuvasta *[[Auringonnousu (elokuva)|Auringonnousu]]*. Muita Strussin kuvaamia elokuvia ovat muun muassa *[[Tri Jekyll & Mr. Hyde (vuoden 1931 elokuva)|Tri Jekyll & Mr. Hyde]]* (1931), *[[Parrasvalot]]* (1952), *[[Kärpänen (vuoden 1958 elokuva)|Kärpänen]]* (1958) ja *[[Vihan lapsi]]* (1962).

## Lähteet

## Aiheesta muualla
* 
*
Antisa Khvitšava

**Antisa Khvitšava** (, väitetysti 8. heinäkuuta 1880 – 4. lokakuuta 2012 Sachino, Georgia) oli georgialainen nainen, jonka väitettiin olleen maailman vanhin elossa ollut ihminen. Georgian viranomaiset yrittivät saada todistetuksi Guinnessin ennätysten kirjalle hänen olleen 130-vuotias.

## Lähteet
Dyspontion

**Dyspontion** (, ) tai **Dyspontioi** () oli antiikin aikainen kaupunki ja kaupunkivaltio (*polis*) Pisatiin alueella Peloponnesoksen niemimaan länsiosassa Kreikassa. Se sijoitetaan lähelle nykyistä Pýrgoksen kunnan Skafidián kylää.

Dyspontion tuli jossakin vaiheessa historiaansa Eliin kaupungin alaisuuteen. Strabonin mukaan dyspontionlaiset nousivat Pisan kaupungin asukkaiden kanssa kapinaan Elistä vastaan noin vuonna 570 eaa. Elisläiset tuhosivat kaupungin, jonka jälkeen sen asukkaat muuttivat Epidamnokseen ja Apolloniaan. Kaupungista ei ole tämän jälkeen mitään mainintoja.

2. olympiadin Olympian kisoissa vuonna 772 eaa. kaupunkia edustanut Antimakhos voitti ainoana lajina olleen stadionjuoksun. Voitto lienee kaupungin kohdalla ainoa laatuaan.

## Lähteet
Jorma Kannila

**Jorma Kustaa Kannila** (17. toukokuuta 1934 Teisko – 3. toukokuuta 2010 Tampere) oli suomalainen opettaja, kirjailija ja runoilija.

Kannila toimi äidinkielen lehtorina Tampereen klassillisen lyseossa, josta hän oli kirjoittanut myös itse ylioppilaaksi. Hän oli nuoruusvuosinaan kirjailija Hannu Salaman ystävä ja he kävivät samaan aikaan klassillista lyseota. Kannila voitti J. H. Erkon kirjoituskilpailun vuonna 1960. 1960-luvun teosten jälkeen hän ei kirjoittanut enää kaunokirjallisuutta, vaan keskittyi toimintaan kirjallisissa järjestöissä ja kulttuuriyhdistyksissä, kuten Väinö Linna -seurassa ja oli ideoimassa Pentinkulman päiviä. Hän oli Suomen nuorisokirjallisuuden instituutin perustajajäsen, ja siinä tehtävässä, kuten myös opettajana, innosti nuoria kirjoittamaan. Hän järjesti kirjailijavierailuja kouluille ja toimitti Tampereen Säästöpankin kustantamia Sampo ja Teini-Sampo lehtiä, joissa julkaistiin nuorten kirjoituksia. Kannila toimi myös Nykysuomen seurassa. Kannila oli Suomen kirjailijaliiton puheenjohtaja vuosina 1982–1987 ja Pirkkalaiskirjailijoiden puheenjohtajana 1975–1982.

Tapio Saarion Kuka kukin oikeasti on -teoksen mukaan Jorma Kannila oli esikuvana Hannu Salaman kirjoissa esiintyvälle Paavo Kenttäläiselle.

## Teoksia
* *Höyheniä*, novelleja. WSOY 1963
* *Sisämaasta*, runoja. WSOY 1964
* *Haukiniemessä*, romaani. WSOY 1965
* *Askeltaen*, runoja. WSOY 1967
* *Luova sana ja yhteiskunta: esseitä ja puheenvuoroja*, toimituskunta Jorma Kannila ym. Gummerus 1973
* *Sammontakojat, Pentinkulman päivät Urjalassa 1985*, toimittanut Väinö Linnan seura; toimituskunta Jorma Kannila ym. Karisto 1987
* *Tapaamisia, valikoima Tampereella 3.-4.1991 pidettyjen Tielaitoksen IV kulttuuripäivien kirjallisuussarjaan lähetetyistä teksteistä*, toimitus ja ulkoasu Jorma Kannila ja Jaakko Masonen, kuvitus Tapio Kalliomäki. Hämeen tiepiiri, Tampere 1991

## Lähteet
* Jorma Kannila – Lukutuntien kirjamies. Kirjailija 4/2010.
*
Fairfield

**Fairfield** voi tarkoittaa seuraavia:

## Paikkoja

;Australiassa
*City of Fairfield, kunta Uudessa Etelä-Walesissa
**Fairfield, City of Fairfieldin osa
*Fairfield, New South Wales
*Fairfield, Brisbanen kaupunginosa
*Fairfield, Melbournen kaupunginosa

;Kanadassa
*Fairfield (Victoria), Victorian kaupunginosa

;Uudessa-Seelannissa
*Fairfield, Dunedinin kaupunginosa
*Fairfield, Hamiltonin kaupunginosa
*Fairfield, Lower Huttin kaupunginosa

;Yhdistyneessä kuningaskunnassa
*Fairfield, kylä Worcestershiressä
*Fairfield, Stockton-on-Teesin kaupunginosa
*Fairfield, Lontoon kaupunginosa
*Fairfield, kylä Derbyshiressä
*Fairfield, Eveshamin kaupunginosa
*Fairfield, kylä
*Fairfield, tunturi 
*Fairfield, Liverpoolin osa

;Yhdysvalloissa
*Fairfield, kaupunki Alabamassa
*Fairfield, kaupunki Kaliforniassa
*Fairfield, kunta Connecticutissa
*Fairfield, kaupunki Idahossa
*Fairfield, kaupunki Illinois'ssa
*Fairfield, kaupunki Iowassa
*Fairfield, kaupunki Kentuckyssä
*Fairfield, kunta Mainessa
*Fairfield, kunta Montanassa
*Fairfield, kaupunki Nebraskassa
*Fairfield, kunta New Yorkissa
*Fairfield, kunnallishallinnoton paikka Hyden piirikunnassa, Pohjois-Carolinassa
*Fairfield, paikkakunta Unionin piirikunnassa, Pohjois-Carolinassa
*Fairfield, kunnallishallinnoton paikka Pohjois-Dakotassa
*Fairfield, kaupunki Ohiossa
*Fairfield, väestönlaskennallinen paikka Oklahomassa
*Fairfield, kunta Pennsylvaniassa
*Fairfield, kaupunki Texasissa
*Fairfield, kunta Utahissa
*Fairfield, kunta Vermontissa
*Fairfield, paikkakunta Virginiassa
*Fairfield, kunta Washingtonissa
*Fairfield
*Fairfieldin piirikunta, piirikunta Connecticutissa
*Fairfieldin piirikunta, piirikunta Ohiossa
*Fairfieldin piirikunta, piirikunta Etelä-Carolinassa
*Fairfield Township, township Michiganissa
*Fairfield Township, township Minnesotassa
*Fairfield Township, township Cumberlandin piirikunnassa, New Jerseyssä
*Fairfield Township, township Essexin piirikunnassa, New Jerseyssä
*Fairfield Township, township Pennsylvaniassa
*Fairfield Bay, Arkansas
*Fairfield Osborn Preserve, luonnonsuojelualue Kaliforniassa
*Fort Fairfield, kunta Mainessa
*New Fairfield, kunta Connecticutissa
*New Fairfield, kunnallishallinnoton paikka Indianassa

## Henkilöitä

* Cicely Fairfield, *Rebecca West* (1892–1983), brittiläinen kirjailija, toimittaja ja kirjallisuuskriitikko.
Tauno Kalliokulju

**Tauno Immanuel Kalliokulju** (11. tammikuuta 1935 Petäjäskoski, Oulainen – 7. marraskuuta 1999 Oulainen) oli suomalainen kansalaisopiston rehtori ja kirjailija.

Maanviljelijäperheeseen syntynyt Kalliokulju valmistui sosionomiksi vuonna 1961 Tampereen Yhteiskunnallisesta korkeakoulusta ja yhteiskuntatieteiden maisteriksi vuonna 1978 Tampereen yliopistosta. Hän oli aluksi tuntiopettajana Kalajoen kristillisessä kansanopistossa ja Oulas-opistossa. Vuosina 1971–1989 Kalliokulju toimi Paavolan (Ruukin) kansalaisopiston rehtorina. Hän jäi eläkkeelle vuonna 1989.

Kalliokulju palkittiin J. H. Erkon kirjoituskilpailussa vuonna 1960. Hän kirjoitti *[[Liitto (lehti)|Liitto]]*-lehteen kulttuuri- ja yhteiskunnallisista aiheista. Hän kuului myös oululaisen Kaltio-kulttuurilehden toimituskuntaan. Kalliokulju oli Oulun läänin taidetoimikunnan jäsen vuosina 1977–1982.

## Teoksia
* *Kalpavaaran poikien seikkailuja* : nuorisoromaani.   1955–1956 (ilmestyi jatkokertomuksena Pyhäjokiseutu-lehdessä)
* *Valheen virta* : radiokuunnelma.   1957
* *Eräs kohtaaminen* : novelliantologia, toimittanut Tauno Kalliokulju.     Ylivieskan seudun taideyhdistys, kirjallinen jaosto, Ylivieska 1972
* *Nuket* : pienoisromaani.   Pohjoinen, Oulu 1973
* *Näiden mahdollisuuksien välillä* : novelliantologia, toimittanut Anja Vähäaho ; toimituskunta Tauno Kalliokulju, Leevi Karsikas, Riitta Suonpää.          Ylivieskan seudun taideyhdistys, kirjallinen jaosto, Ylivieska 1974

## Lähteet

## Aiheesta muualla
* 
* 
* Pohjoispohjalaisia elämäkertoja: Tauno Kalliokulju
Scene

**Scene Kid** (usein myös yksinkertaisesti **Scene**) on musiikillinen ja vaatetuksellinen alakulttuuri, joka syntyi englantilaisesta crunkcore-musiikkigenren fanien ja chav-alakulttuurista. Scene-tyylin pääperiaate on käyttää tarkoituksella vaatteita, jotka ovat värikkäitä sekä ristiriidassa tietyn aikakauden muotitrendien kanssa, ja jättää huomiotta sosiaaliset normit. Samaan aikaan alakulttuuri itse ylläpitää omaa muotiaan, joka liittyy pitkälti 2000-luvun nuorisoliikkeisiin.

## Historia
Scene-tyyli syntyi Isossa-Britanniassa 1990-luvun lopulla, kun jotkut chavit alkoivat kokeilla vaihtoehtoista muotia. He ammensivat vahvasti emo-, indierockin, rave- ja japanilaisen rock-muodin elementtejä. 2000-luvun puoliväliin mennessä tyyli oli levinnyt kaikkialle englanninkieliseen maailmaan. Nimi ”scene kid” on johdettu termistä ”scene queen” , jota käytettiin 1970-luvulla halventavassa mielessä kuvaamaan glam rock -muusikoita ja -faneja heidän voimakkaan androgyynisen ulkonäkönsä vuoksi, ja myöhemmin sitä alettiin käyttää Isossa-Britanniassa kuvaamaan ”posereita” rock-alakulttuureissa.

Koska nykyajan scene-lapset ovat saaneet vahvasti vaikutteita emo-kulttuurista, 2000-luvun alkupuoliskon suosituimmasta alakulttuurista, näiden kahden alakulttuurin välillä on usein sekaannusta. Vanhemmat saattavat suhtautua lastensa kiinnostukseen scene-lasten alakulttuuriin kielteisesti ja uskoa sen edistävän itsemurhia ja masennusta, sekoittaen heidät emoon. Tämän seurauksena monet scene-henkilöt syyttävät emoja ”alakulttuurin pilaamisesta”, kun taas emot puolestaan ​​syyttävät scene-lapsia ”emon matkimisesta vain pysyäkseen valtavirrassa”. Tätä pidetään usein ”alueellisina konflikteina”, ja alakulttuurien välisiä suhteita pidetään erittäin jännittyneinä.

Tämä tilanne syntyi pääasiassa nuorten keskuudessa suosituimman genren, crunkcoren, vuoksi, jolla on osittain emokulttuurin juuret ja joka on siitä vahvasti vaikutteita. Tämä johti myöhemmin jopa musiikkikriitikot kutsumaan crunkcore-esiintyjiä ”screamo-bändeiksi ilman instrumentteja”.

## Kritiikki
Sekä media että muiden alakulttuurien edustajat kritisoivat perinteisesti skenelapsia. Esimerkiksi The Easteiner -lehden Travis Hate syyttää heitä oman alakulttuurinsa historian heikosta tuntemuksesta ja vertaa heitä muiden nuorisoliikkeiden ”teeskentelijöihin”. Hän päättelee artikkelinsa lopussa, että skenelapset ovat syypää yhteiskunnan kielteiseen asenteeseen heitä kohtaan.  Samaan aikaan Warren Ellis kutsui Brokencyden ”FreaXXX”-videota ”lähes täydelliseksi kuvaukseksi kaikesta, mikä nykykulttuurissa on vialla”.

## Lähteet
Uskonto Tšekissä

**Uskonto Tšekissä**: Suurimmat uskontokunnat Tšekissä ovat katolisuus (27&nbsp;%), protestanttisuus (1&nbsp;%), hussilaiset (1&nbsp;%) ja pieni juutalainen yhteisö. 59&nbsp;% väestöstä ei tunnusta mitään uskontoa. Kaikkiaan 34&nbsp;% väestöstä kuuluu johonkin uskontoon. Tšekki onkin Euroopan vähiten uskonnollisia maita.

## Katso myös
* Uskonto Euroopan unionissa

## Lähteet

## Aiheesta muualla

* Mikko Ketola: Paavia ei enää oteta Tšekissä hurraten vastaan . Teologia.fi 24.9.2009.
Pohjan pioneeripataljoona

**Pohjan pioneeripataljoona** (POHPIONP) on Kainuun prikaatin joukkoyksikkö, joka antaa pioneeriaselajin koulutusta. Pataljoonaan kuuluu kaksi perusyksikköä, Teknillinen Komppania (TEKNK) ja 1. pioneerikomppania (1PIONK). TEKNK antaa alokasjakson jälkeen aselajin erikoiskalusto-, tiedustelu- ja johtajakoulutusta, 1PIONK taistelupioneerin perus-, erikois- ja joukkokoulutusta.

Pohjan pioneeripataljoona toimi aikaisemmin Oulussa osana Pohjan Prikaatia, mutta siirrettiin Kajaaniin vuonna 1998, kun Oulun varuskunnan varusmieskoulutusta antavat yksiköt lakkautettiin puolustusvoimien rakennemuutoksen yhteydessä. Pioneeripataljoonaan kuului Oulussa Pohjan pioneerikomppania (PohPionK/PohPionP).

## Lähteet
Jääkiekon SM-liigan tuomarit

Jääkiekon SM-liigassa tuomitsi kaudella 2018 yhteensä 39 tuomaria, 22 päätuomaria ja 17 linjatuomaria. Kaudella 2015-2016 hyväksyttiin niin sanotut kotituomarit eli seurojen kotipelejä sai tuomita kyseisellä paikkakunnalla asuva päätuomari.

## Asu ja mainokset

Kaudelle 2006 SM-liigatuomarit saivat uudet SM-liigaan tarkoitetut paidat. Niissä oli tarkoitus säilyttää erotuomaripaidan raitoja mutta tuoda jotain uutta. Paitojen hankinnassa toimi yhteistyössä Intrum Justitia. Mainoksia heillä nykypäivänä on jalassa CLIQUE, rinnassa, kypärässä ja selässä INTRUM JUSTITIAN tunnuslause *fair pay* ja yhtiön logo sekä polvessa ja housujen takana EA Sports logo. Heidän asusteet ovat Bauerin tuotantoa. Kypärä on Bauerin 9500.

## Kritiikki
SM-liigan tuomaristoa ollaan arvosteltu kovasti eri medioissa. Erityisesti liigan suhtautumista päähän kohdistuviin taklauksiin pidetään vanhentuneena suhteessa esimerkiksi NHL:ään. Media eikä yleisö kuitenkaan usein huomioi sitä seikkaa, että Suomessa ei ole ainuttakaan ammattilaistuomaria, toisin kuin taas esimerkiksi NHL- ja KHL-liigoissa.
Donnie Nelson

**Donnie Nelson** (s. 10. syyskuuta 1962) on yhdysvaltalainen toimitusjohtaja, joka toimii Dallas Mavericksin toimitusjohtajana. Hänen isänsä, Don Nelson, on tunnettu koripallovalmentaja.

Nelson tuli Mavericksiin vuonna 1998. Hän on toiminut myös vähän aikaa Mavericksin päävalmentajana yhdessä Del Harrisin kanssa.

## Lähteet
The Sims 3: Unelmaduuni

**The Sims 3: Unelmaduuni** (*The Sims 3: Ambitions*) on The Sims 3 -videopelin kesäkuussa 2010 julkaistu lisäosa. Lisäosassa voi ensimmäistä kertaa hallita simejä heidän työpaikallaan ja nähdä rakennusten sisään, tosin alkuperäisissä ammateissa rakennusten sisälle ei näy ja työskentely sujuu aikaisempaan tapaan. Mukaan on lisätty muutamia uusia ammatteja, kuten lääkäri ja palomies, sekä mahdollisuus ryhtyä yksityisyrittäjäksi, kuten yksityisetsiväksi tai keksijäksi. Nyt töissä edetään muutenkin kuin vain käymällä työpaikalla ja tekemällä tehtäviä, sillä simillä on mahdollisuus tehdä töitä myös työpaikan ulkopuolella. Jokaisessa ammatissa on mittari, joka täyttyy sen myötä, kuinka kokenut sim on työssään ja se vaikuttaa ylennyksen saantiin.

## Lähteet
* http://www.thesims3.com/community/news.html?selMonth=2&selYear=2010#445149303
* http://www.suomi.ea.com/games/18097,gen/gameinfo/

### Viitteet
Ron Wilson

**Ron Lawrence Wilson** (s. 28. toukokuuta 1955 Windsor, Ontario, Kanada) on yhdysvaltalainen, kanadalaissyntyinen, jääkiekkovalmentaja ja entinen jääkiekkoilija. Vancouverin 2010 talviolympialaisissa hän toimi hopealle sijoittuneen Yhdysvaltain maajoukkueen päävalmentajana. Wilson on syntynyt Ontariossa, Kanadassa, josta hän muutti Yhdysvaltoihin 12-vuotiaana. Wilsonilla on Yhdysvaltain ja Kanadan kaksoiskansalaisuus. Pelaajaurallaan hän edusti Yhdysvaltoja useissa turnauksissa. Valmentajaurallaan Wilson on toiminut päävalmentajana NHL-seuroissa Anaheim Ducks, Washington Capitals, San Jose Sharks sekä Toronto Maple Leafs. Wilson on yksi niistä harvoista NHL:ssä, jotka ovat saaneet täyteen 600 voitettua ottelua valmentajana.

## Lähteet
*
Voikkaan koulu

**Voikkaan koulu ** on peruskoulun ala-aste Voikkaan kaupunginosassa Kouvolassa. Koulussa tarjotaan yleisopetusta ja siellä on noin 130 oppilasta luokilla 1-6. Koulun rehtori on Jouni Kuivalainen. Vuonna 2016 koulussa oli 165 oppilasta. Koulurakennus on valmistunut vuonna 1988. Voikkaalle perustettiin kansakoulu vuonna 1898, ja peruskouluun siirryttiin vuonna 1975.

Kouvolan kaupungin uuden kouluverkkosuunnitelman mukaan Voikkaalle rakennetaan uusi koulurakennus, mutta koulunkäynti jatkuu Voikkaalla nykyiseen tapaan.

## Lähteet
*Voikkaan koulun kotisivut 

### Viitteet
Amerikanmeriharakka

**Amerikanmeriharakka** (*Haematopus palliatus*) on amerikkalainen kahlaajalintu. Sen esiintymisalue käsittää Amerikan rannikot, lännessä Kalifornianlahdelta Chilen keskiosiin, ja idässä Massachusettsista Argentiinan eteläosiin, mukaan lukien Länsi-Intian saariston. Alalaji *galapagensis* elää Galápagossaarilla. Lajin holotyypin kuvaili Coenraad Jacob Temminck Venezuelasta vuonna 1820.

## Lähteet
Nissin Kogyo

**Nissin Kogyo** on vuonna 1953 perustettu japanilainen jarruosia valmistava yritys. Yrityksen asiakkaista ovat muun muassa Honda, Toyota, Suzuki, Yamaha, Fuji Heavy Industries, Kawasaki Heavy Industries ja Harley-Davidson.

Vuonna 2019 ilmoitettiin yhtiön sulautumisesta Hitachi Automotiveen.

## Lähteet
Brian Orser

**Brian Ernest Orser**  (s. 18. joulukuuta 1961) on kanadalainen taitoluistelija, maailmanmestari ja olympiamitalisti. 

Urallaan Orser saavutti kaksi olympiahopeaa vuosina 1984 ja 1988. Maailmanmestaruuden hän voitti vuonna 1987. Kanadan mestaruuden Orser voitti kaikkiaan kuusi kertaa peräkkäin vuosina 1983–1988. 

Orser toimii nykyään luisteluvalmentajana Toronto Cricket, Skating and Curling Clubissa, Torontossa, Kanadassa. Hän on valmentanut lukuisia luistelijoita arvokisamitaleille. Orserin tunnetuimpia oppilaita ovat Kim Yu-Na (2010 olympiavoittaja) ja Yuzuru Hanyu (2014 ja 2018 olympiavoittaja).

## Lähteet

## Aiheesta muualla
Kuusjoen koulu

**Kuusjoen koulu** on vuonna 2010 käyttöön otettu alakoulu Kuusjoella. Se jatkaa aiempien Raatalan, Kurkelan ja Ylikulman koulujen toimintaa. Koulun yhteydessä ovat myös päiväkoti ja esikoulu. Koulu on yhteydessä Kuusjokitaloon, joka on myös koulun liikuntasali. Koulu koostuu kolmesta siivestä ja keskiosasta: vihreä A-siipi (4.-6.lk.), keltainen B-siipi (1.-3.lk.) ja sininen siipi (esikoulu ja päiväkoti).

## Aiheesta muualla
*
Sentteri

**Sentteri** on yksi koripallon pelipaikoista. Sentteri-pelaaja on yleensä joukkueensa pisin pelaaja. Sentteri vastaa joukkueen korinaluspelistä, jonka lisäksi sentteri pyrkii tekemään pisteitä, keräämään levypalloja sekä torjumaan vastustajan heittoyrityksiä. 

Useat sentterit eivät pysty heittämään palloa kaukaa korilta, jonka takia he tekevät suuren osan koreistaan pakittamalla vastustajaa kohti. Tunnettuja sentteri-pelaajia ovat Patrick Ewing, Hakeem Olajuwon ja David Robinson, jotka olivat 1980–luvulla NBA:n parhaimpia senttereitä. 1990-luvun parhaimpiin senttereihin kuuluivat muiden muassa Shaquille O’Neal ja Dikembe Mutombo.

## Lähteet

## Aiheesta muualla
Chilenmeriharakka

**Chilenmeriharakka** (*Haematopus ater*) on eteläamerikkalainen kahlaajalintu. Sen esiintymisalue ulottuu Perun rannikon pohjoisosan Lambayequesta Tulimaahan ja sieltä Atlantin rannikkoa pohjoiseen, eteläisen Argentiinan Chubutiin saakka. Lajia esiintyy myös Falklandsaarilla. Chilenmeriharakan holotyypin kuvailivat Louis Jean Pierre Vieillot ja Paul-Louis Oudart Magalhãesinsalmelta 1825.

## Lähteet
Paul-Louis Oudart

**Paul-Louis Oudart** (1796–1850) oli ranskalainen luontomaalari ja luonnontutkija. Hän nimesi chilenmeriharakan (*Haematopus ater*) yhdessä Louis Jean Pierre Vieillotin kanssa 1825 (teoksessa *La Galerie des Oiseaux du cabinet d'histoire naturelle du jardin du roi*).

## Lähteet

## Aiheesta muualla
Chhatrapati Shivajin kansainvälinen lentoasema

**Chhatrapati Shivajin kansainvälinen lentoasema** () , aikaisemmin Saharin kansainvälinen lentoasema, on lentoasema Mumbaissa, Intiassa. Lentoaseman lyhenne BOM tulee Mumbain aiemmasta nimestä Bombaysta. Lentoaseman kautta kulki noin 48,5 miljoonaa matkustajaa huhtikuun 2017 ja maaliskuun 2018 välisenä aikana. Lentoasema on maansa toiseksi vilkkain. Lentoasema syntyi kun Saharin kansainvälinen lentoasema ja Santa Cruzin kotimaan liikenteen lentoasema yhdistettiin ja nimettiin muinaisen Maratien keisarin, Chhatrapati Shivaji Bhoslen mukaan.

Lentoasema koostuu kahdesta terminaalista – terminaali 1 (Santa Cruz) kotimaan lennoille ja terminaali 2 (Sahar) kansainvälisille lennoille. Lentoasemalla on kaksi toisensa leikkaavaa kiitotietä, 09/27 ja 14/32. Kiitotie 14/32, 2&nbsp;925 metriä, on ykkös- ja kakkosterminaalien välissä. Pääkiitotie, 09/27 3&nbsp;445 metriä, leikkaa kiitotie 14/32:n terminaalirakennusten eteläpuolella.

## Katso myös
*Navi Mumbain kansainvälinen lentoasema

## Lähteet

## Aiheesta muualla
Pohkeenväistö

**Pohkeenväistö** on klassinen kouluratsastusliike, joka voidaan suorittaa kaikissa kolmessa kouluratsastuksen perusaskellajissa (käynti, ravi ja laukka). Pohjetta väistävä hevonen astuu sisäsivunsa jaloilla ristiin ulkosivunsa jalkojen eteen. Tällöin ratsukko liikkuu samanaikaisesti eteen ja sivulle. Hevosen runko on ylhäältäpäin katsottuna suora, ja hevonen on asetettu liikkeen vastaiseen suuntaan. 
## Lähteet
*
Edward Maya

**Edward Maya** (oik. **Eduard Marian Ilie**, s. 29. kesäkuuta 1986 Bukarest, Romania) on romanialainen musiikkituottaja, säveltäjä ja muusikko. Ollessaan vasta 19-vuotias hän sävelsi yhdessä Eduard Carcotan kanssa Mihai Trăistariun *[[Tornero]]*-kappaleen, joka oli Romanian edustuskappale Eurovision laulukilpailussa 2006. Lisäksi hän on tehnyt lukuisia kappaleita Akcent-yhtyeelle. Mayan lopullinen läpimurto oli hänen ensimmäinen omissa nimissään julkaisema singlensä *[[Stereo Love]]* vuodelta 2009.

## Diskografia

### Albumit
* 
* 

### Singlet
* *[[Stereo Love]]* (featuring Vika Jigulina) (2009)
* *[[This Is My Life (Edward Mayan kappale)|This Is My Life]]* (featuring Vika Jigulina) (2010)
* Stereo Love (with Mia Martina) (2010)
* *[[Desert Rain]]* (featuring Vika Jigulina) (2011)
* *[[Mono in Love]]* (2012)
* *[[Feeling]]* (2013)
* Colombian Girl (2014)
* Love of My Life (featuring Vika Jigulina) (2014)
* Historia de Amor (2014)
* *[[Universal Love]]* featuring Andrea & Costi Ioniţă) (2015)

## Aiheesta muualla
* Viralliset kotisivut
Paris Hilton’s British Best Friend

**Paris Hilton's My New BFF** on tosi-tv-sarja. Siinä Paris Hilton etsii itsellensä uutta tosi ystävää. Sarja oli kahdeksan osan mittainen ja sitä esitettiin vuonna 2009 MTV:llä, alun perin ITV2-kanavalla. Ystäväkokelaille pidettiin erilaisia haasteita ja sarjan edetessä heitä karsiutui ohjelmasta pois. Paris Hiltonin parhaaksi ystäväksi valikoitui 13 osallistujan joukosta Samuel, joukon ainoa mies.

## Aiheesta muualla
*
Baseballmaila

**Baseballmaila** on puinen tai alumiininen pamppu, jota käytetään baseballissa pallon lyömiseen sen jälkeen, kun syöttäjä on sen heittänyt. Maila voi olla enintään 70 mm (2,75") paksu paksuimmasta kohdastaan ja 1,1 m (42") pitkä. Tyypillisesti sen paino on vähemmäin kuin yksi kilogramma. Lyöjä yrittää osua palloon molemmin käsin mailasta kiinni pitäen, jotta pääsisi etenemään kentälle.

## Katso myös
*Pesäpallomaila
Holmlund

**Holmlund** on muun muassa seuraavien henkilöiden sukunimi:

* Anna Holmlund (s. 1987), ruotsalainen hiihtäjä, 
* Anne Holmlund  (s. 1964), suomalainen ministeri ja kansanedustaja (kok.)
* Ilmari Holmlund (1924–1999), suomalainen leipomoyrittäjä ja poliitikko (Suomen Yksityisyrittäjäin Puolue)
Kalifornian yliopisto (Los Angeles)

**Kalifornian yliopisto Los Angelesissa** (engl. **University of California, Los Angeles** eli **UCLA**) on julkinen Kalifornian yliopiston kampusyliopisto. Se sijaitsee Westwoodissa, läntisessä Los Angelesissa, Kaliforniassa.

## Katso myös
* UCLA Bruins

## Lähteet

## Aiheesta muualla
Green Zone

**Green Zone** on vuonna 2010 ensi-iltansa saanut Paul Greengrassin ohjaama yhdysvaltalais-brittiläis-ranskalainen sotaelokuva. Elokuva sijoittuu Irakin sodan alkamisen kaoottisiin päiviin.

## Rooleissa

## Arvioita
Nyt-liitteessä neljä kriitikkoa antoi elokuvalle pistekeskiarvon 2,8.

## Lähteet

## Aiheesta muualla
* Green Zone/Flixster
* Green Zone/Allmovie
* Green Zone/Box Office Mojo
* Green Zone/Rotten Tomatoes
* Green Zone/Metacritic 
* Matt Damonin haastattelu elokuvasta 
*
Janne Malmivaara

**Janne Malmivaara** on suomalainen viulisti ja viulupedagogi. Hän on toiminut Helsingin ammattikorkeakoulu Stadian lehtorina ja vuodesta 2006 Sibelius-Akatemian viulumusiikin lehtorina ja Savonlinnan uuden viulukoulun perustajana vuodesta 2009 yhdessä viulisti Elina Vähälän kanssa. Janne Malmivaara piti ensikonserttinsa Sibelius-Akatemian Seria-classica -sarjassa vuonna 2002 valmistuttuaan Sibelius-Akatemiasta  edellisenä vuonna 2001.  Hän on konsertoinut kamarimuusikkona Suomessa eri kokoonpanoissa, mutta myös solistina kuten Nauvon musiikkijuhlilla. Opiskeluvuosinaan hän osallistui Virtuosi di Kuhmo -kamariorkesterin toimintaan vuosina 1992–2002.

## Lähteet
LIM

**LIM** (oik. **Salim Lakhdari**, , s. 29. heinäkuuta 1979 Boulogne-Billancourt, Hauts-de-Seine) on ranskalainen rap-artisti ja tuottaja, jolla on algerialaiset sukujuuret.

## Ura
Lakhdari aloitti räppäämisen 11-vuotiaana perustaessaan lähiön kavereiden kanssa Mo'vez Lang -yhtyeen. Sittemmin hänet on tunnettu taiteilijanimellä LIM. Mo'vez Langin kanssa hän teki ensimmäisen kiertueensa, kun toinen samasta kaupungista ollut hiphop-yhtye Sages Poètes de la Rue pyysi heitä mukaan omalle Euroopan kiertueelle vuonna 1994. Sittemmin Mo'vez Lang julkaisi ensimmäisen albumin vuonna 1999, joka ei saavuttanut kaupallista menestystä.

LIM ryhtyi sittemmin myös tuottajaksi perustettuaan oman levy-yhtiön Tous Illicites Production, jouduttuaan erimielisyyksiin 45 Scientific -levy-yhtiön kanssa. LIM teki aluksi mixtapeja vuosina 2002–2004, joista kaksi oli hänen omaa soolotuotantoa ja yksi oli yhtyeensä Mo'vez Langin. Tuona aikana hän rupesi yhteistyöhön Aty.k:n Zelerin ja R.A.T:n kanssa. Vuonna 2005 LIM julkaisi ensimmäisen sooloalbuminsa *[[Enfant du ghetto]]*, jossa hän kertoi maailmastaan, ajatuksistaan ja periaatteistaan. Vuotta myöhemmin edellisestä julkaisusta LIM julkaisi kolmannen mixtapen Triples Violences Urbaines, joka päätyi myös ranskalaisen Le Charts albumilistalle sijalle kolmetoista. Hän julkaisi vuonna 2007 kaksi sooloalbumia, joista ensimmäinen Le Maxi Delinquantia tuotettiin vain 10 000 kappaletta. 2008 LIM tuotti toisen Mo'vez Langin albumin Associés à vie, joka edelliseen albumiin nähden tuotti myös kaupallista menestystä. Albumi sijoittui myös ranskalaisen Le Charts albumilistalla sijalle kolmetoista.

Sittemmin vuodesta 2009 lähtien LIM on tehnyt yhteislevyjä eri rap-artistien kanssa, kuten Zelerin ja Meidayn. Parhaiten näistä menestyi ranskalaisen Le Chartsin soittolistalla Evolution Urbaine, joka sijoittui kuudenneksitoista.

## Diskografia
### Albumit
* Violences Urbaines (2002) (Mixtape)
* Double violences urbaines (2004) (Mixtape)
* Enfant du ghetto (2005)
* Triples Violences Urbaines (2006) (Mixtape)
* Rue (Alibi Montanan kanssa, 2006)
* Le Maxi Delinquant (2007)
* Délinquant (2007)
* Evolution Urbaine (Zelerin kanssa, 2009)
* Combinaison Dangereuse (Meidayn kanssa, 2010)
* Illicite Raï (R.A.T:in kanssa, 2010)
* Voyoucratie (2010)
* Rue 2 (Alibi Montanan kanssa, 2013)
* Violences Urbaines 4 (2014) (Mixtape)
* Le Maxi Pirates (2015)
* Pirates (2016)
* Renaissance (2019)

## Lähteet

## Aiheesta muualla
* Viralliset sivut 
*
Liettuan suuriruhtinas

**Liettuan suuriruhtinas** (, , ) oli Liettuan suuriruhtinaskunnan sekä tätä seuranneen Puolan kuningaskunnan ja Liettuan suuriruhtinaskunnan eli Puola-Liettuan hallitsijan virkanimitys.

Varhaiset suuriruhtinaat hallitsivat Liettuassa 1236–1291. Heistä ainoastaan ensimmäinen, suuriruhtinas Mindaugas, kruunattiin 1253 myös Liettuan kuninkaaksi (). Vuosina 1291–1440 Liettuan suuriruhtinaskuntaa hallitsi Gemindisin hallitsijasuku ja 1440–1572 Jagellon hallitsijasuku. Sigismund II:n aikana vuonna 1569 Liettuan suuriruhtinaskunta ja Puolan kuningaskunta solmivat valtioliiton, joka kesti Puolan kolmanteen jakoon saakka 1795.

## Aiheesta muualla
Vera Drake

**Vera Drake** (televisiossa esitetty myös nimellä **Vera Draken salaisuus**) on Mike Leighin yhteiskunnallinen elokuva vuodelta 2004. Imelda Staunton esittää elokuvassa hyväsydämistä siivoojaa, joka tekee 1950-luvun Lontoossa abortteja korvauksetta köyhille naisille, vaikka raskauden keskeytys oli vuoteen 1967 asti Britanniassa laitonta.

## Tarina

Elokuva kertoo Vera Drakesta (Imelda Staunton) joka on siivooja 1950-luvun Lontoossa. Hänellä on mies Stanley (Phil Davis) joka tekee töitä yhdessä veljensä kanssa autokorjaamossa, ja kaksi lasta, Sid (Daniel Mays) ja Ethel Drake (Alex Kelly). Hän tekee salaa laittomia abortteja ”vaikeuksissa oleville tytöille”, edes hänen perheensä ei tiedä siitä. Erään kerran toimenpide epäonnistuu niin että tyttö joutuu hakeutumaan sairaalahoitoon. Draken osuus paljastuu ja poliisit tulevat hänen ovelleen.

Elokuvassa on toinen rinnakkainen tarina Susan Wellsistä (Sally Hawkins) joka on tytär rikkaassa perheessä jossa Drake käy siivoamassa. Susanin poikaystävä raiskaa hänet ja hän tulee raskaaksi. Hänellä on kuitenkin mahdollisuus joka maksaa paljon, ja jota köyhemmillä naisilla ja tytöillä ei ole sen vuoksi käytettävissä, hän menee psykiatrille joka kirjoittaa hänelle lähetteen jolla hän pääsee yksityiselle klinkalle jossa hänelle tehdään laillinen abortti.

## Näyttelijät

Lähde: 

## Lähteet

## Aiheesta muualla
* 
* 
*  Sandra Hebron haastattelee ohjaaja Mike Leighia *Vera Drake* elokuvan tekemisestä 5. tammikuuta 2005.
* 
*
Iso laitahyökkääjä

**Iso laitahyökkääjä** on yksi koripallon pelipaikoista. Tämän pelipaikan pelaajan tehtäviin kuuluu levypallojen ottaminen, jonka takia iso laitahyökkääjä pelaa sekä hyökkäys- että puolustuspäässä korin läheisyydessä. Tällä pelipaikan pelaaja helpottaa myös sentterin peliä.

Ensimmäisenä nykyaikaisen ison laitahyökkääjän tunnusmerkit täyttäneenä pelaajana pidetään Maurice Lucasia. Muita tunnettuja pelipaikan pelaajia ovat muun muassa Karl Malone ja Charles Barkley sekä suomalaisista Hanno Möttölä ja Lauri Markkanen. Barkley tuli tunnetuksi lyhyen kokonsa ja suuren ponnistusvoimansa takia.

## Lähteet
Kootut levyt osa 12 (Olavi Virta)

**Kootut levyt osa 12** on vuonna 1995 julkaistu Olavi Virran kokoelmalevy, johon on koottu hänen levytyksiään vuodelta 1953.

## Kappaleet

# Älä unohda hymyä (2:26)
# Kesä on vain kerran (2:43)
# Mä sinua seuraan (3:19)
# Tartu käteen, jonka sulle ojennan (2:41)
# Punaruusut, punahuulet, punaviini (3:08)
# Kottilan kuuliaistanssit (2:54)
# Kulkijan valssi (3:06)
# Täysikuu (3:06)
# Morgiana (2:41)
# Pustan kukka, Marinka (2:48)
# Huuliharppu ja kulkuri (2:55)
# Ukulele-Mary (3:35)
# Hiljaiset soinnut (2:53)
# Tirolin maass’ jos ruusun saan (3:18)
# Sininen huvimaja (3:23)
# Mandolino, mandolino (3:02)
# Tyttöni, luokseni jää (2:39)
# Missä lienetkään (2:41)
COMS (satelliitti)

**COMS** on vuonna 2010 laukaistu Etelä-Korean sää- ja tietoliikennesatelliitti, joka tekee myös meritutkimusta.

EADS Astrium rakensi satelliitin toukokuussa 2005 solmitun urakkasopimuksen perusteella perustuen Eurostar-3000S-satelliittiin. Tilaajana oli maan avaruushallinto, KARI. Satelliitin korealainen radiohyötykuorma toimii Ka-kaistalla. Se laukaistaan yhdessä Arabsat 5A -tietoliikennesatelliitin kanssa Ariane 5 -kantoraketilla. Satelliitti painaa 2&nbsp;400&nbsp;kg ja toimii 7 vuotta. 

COMS on KARIn ensimmäinen geostationaarisen radan satelliitti. Se on merkittävä osa Etelä-Korean avaruustoiminnan 15-vuotissuunnitelmaa. 

## Lähteet
Meteosat Third Generation

**Meteosat Third Generation** (MTG) on eurooppalaisen EUMETSATin kolmannen sukupolven geostationaarisen radan sääsatelliittiperhe, joita aletaan laukaista avaruuteen vuonna 2020.

## Satelliitit
Satelliittiohjelman kustannus on 3,3 miljardia euroa, josta kahden ensimmäisen satelliitin kehittäminen Euroopan avaruusjärjestössä maksaa 1,3 miljardia euroa. Toinen satelliittityyppi on kuvaava (I, Imager) ja toinen luotaava (S, Sounder). Kaikkiaan näitä tehdään yhteensä kuusi kappaletta kaksi MTG-S- ja neljä MTG-I-satelliittia.

## Urakoitsijan valinnan vaikeus vuonna 2010
Hankkeen päärahoittajat ovat Ranska ja Saksa, jotka joutuivat talvella 2010 kriisiin, kun Euroopan avaruusjärjestön tarjouskilpailussa saksalainen Astrium-yritys ei voittanut pääurakoitsijuutta vaan sen voitti ranskalainen Thales Alenia Space, joka on toiminut aiempienkin geostationaarisen kiertoradan Meteosat-satelliittien pääurakoitsijana.  Saksalainen OHB-yhtiö sai kuitenkin urakasta isohkon työosuuden. Myös Saksan sisällä eri avaruustoiminnan rahoittajat - DLR ja liikenneministeriö -  kiistelivät toiminnastaan ESAssa ja EUMETSATissa vuonna 2008, jolloin ohjelmiin sitouduttiin - DLR panosti liian vähän ESAn kautta, jotta Saksa olisi saanut täyden vallan ohjelmaan. Maaliskuun 2010 lopussa MTG-ohjelma ei saanut hyväksyntää EUMETSATissa, jossa päätökset tehdään yksimielisesti.  Asiaa soviteltiin pitkin kesää ja syksyä ja marraskuun 12. päivänä Saksa sitoutui ohjelmaan formaalisti EUMETSATissa, joka merkinnee kiistan loppua ja satelliittien toteutuksen alkua.  18. marraskuuta 2010 ESA solmi tilaussopimuksen Thales Alenia Space-yhtiön kanssa. 

## Katso myös
* Meteosat Second Generation

## Lähteet
Michael Finley

**Michael Howard Finley** (s. 6. maaliskuuta 1973 Melrose Park) on yhdysvaltalainen koripalloilija, joka edustaa nykyisin Boston Celticsiä.

## Ura
Finley pelasi yliopistokoripalloa Wisconsinin yliopistossa, josta hän osallistui . Finley oli Phoenix Sunsin 21. varaus ja hän edustikin seuraa ensimmäisen ammattilaiskautensa ajan. Edustettuaan joukkuetta puolitoista kautta hänet myytiin Dallas Mavericksiin, joka osoittautui hyväksi hänen uransa kannalta. Finley pelasi Dallasissa aina vuoteen 2005 saakka, jonka jälkeen hän liittyi San Antonio Spursin joukkueeseen. Maaliskuussa 2010 Finley siirtyi Bostoniin.

## Lähteet

## Aiheesta muualla
*NBA:n pelaajaprofiili
Point forward

**Point forward** on epävirallinen koripallon pelipaikka. Point forward on yleensä iso laitahyökkääjä tai pieni laitahyökkääjä. Joissakin tapauksissa myös takamiestä on peluutettu kyseisessä roolissa.

Ensimmäisiä kertoja pelaajia alettiin peluuttaa point forwardina 1970-luvulla. Milwaukee Bucksin pelaajat Marques Johnson ja Paul Pressey tulivat 1980-luvulla tunnetuiksi pelipaikan edustajina. Valmentajista erityisesti Don Nelson tuli tunnetuksi point forwardien käytöstä.

Usein point forwardina pelaavien pelaajien tulee osata hyvä pallonhallinta ja kentän näkeminen. Tunnettuja peliroolin pelaajia ovat muun muassa Scottie Pippen ja Tracy McGrady.

## Lähteet
Tonel

**António Leonel Vilar Nogueira Sousa** eli **Tonel** (s. 13. huhtikuuta 1980 Lourosa, Portugali) on portugalilainen jalkapalloilija. Hän edustaa kroatialaista Dinamo Zagrebia ja on pelipaikaltaan keskuspuolustaja.

## Seurajoukkueura
Tonel on Porton junioriakatemian kasvatti. Ensiesiintymisensä ammattilaisurallaan hän teki kaudella 2000–2001, kun hänet lainattiin Académica de Coimbraan. Hän pelasi joukkueessa yhteensä kolme kautta ja siirtyi sitten kesällä 2008 Marítimoon. Osana kauppaa brasilialaissyntyinen Pepe siirtyi Portoon.

Tonel pelasi Marítimossa kokonaisuudessaan hyvän kauden ja pääsi pelaamaan myös eurokentillä, kun joukkue karsi paikasta Uefa-cupin lohkovaiheeseen. Otteluita kauden aikana maan pääsarjassa kertyi 28, joissa hän teki yhden maalin. Tonel pelasi yhdessä Mitchell van der Gaagiin kanssa puolustuksen keskustassa ja nousi joukkueen johtohahmoksi kauden aikana.

Hyvän kautensa jälkeen Marítimossa hän siirtyi Sporting Clube de Portugaliin 500&nbsp;000 euron siirtokorvauksella, ja sopimus oli kolmivuotinen. Myöhemmin urallaan hän jatkoi sopimustaan joukkueen kanssa vuoteen 2011. Kaudella 2007–2008 Tonel teki viisi maalia, joista yksi tuli Mestarien liigan ottelussa ukrainalaista Dynamo Kiovaa vastaan. Sporting voitti ottelun 2–1.

Loukkaannuttuaan lokakuussa 2008 ottelussa Paços de Ferreiraa vastaan hän menetti pelipaikkansa nuorelle Daniel Carriçolle eikä onnistunut enää nousemaan avauskokoonpanoon loppukauden aikana. Seuraavalla kaudella Tonel onnistui jälleen nousemaan pelaavaan kokoonpanoon.

## Maajoukkueura
Tonel teki ensiesiintymisensä Portugalin maajoukkueessa 15. marraskuuta 2006 pelatussa karsintaottelussa Kazakstania vastaan. Toisen ottelunsa hän pelasi vähän yli kolme vuotta myöhemmin 3. maaliskuuta 2010 Kiinaa vastaan saatuaan kutsun viime hetkellä loukkaantuneen Ricardo Carvalhon tilalle.

## Aiheesta muualla
* Esittely ja tilastot Zerozero-sivustolla
Fernando (jalkapalloilija, 1987)

**Fernando Francisco Reges**, yleensä vain **Fernando** (s. 25. heinäkuuta 1987 Alto Paraíso de Goiás, Brasilia) on brasilialainen jalkapalloilija. Hän edustaa espanjalaista Sevillaa ja on pelipaikaltaan puolustava keskikenttäpelaaja.

## Seurajoukkueura
Heinäkuussa 2007 Fernando teki viisivuotisen sopimuksen Porton kanssa, jonne hän siirtyi kotimaansa Vila Novasta. Ensimmäisellä kaudellaan 2007–2008 hänet lainattiin Estrela Amadoraan, jossa hän kuului joukkueen avauskokoonpanoon läpi kauden.

Seuraavaksi kaudeksi 2008–2009 hän palasi Portoon. Hän pelasi yhdessä Raul Meirelesin ja Lucho Gonzálezin kanssa keskikentällä ja kauden päätteeksi joukkue varmisti neljännen perättäisen pääsarjamestaruutensa.

8. helmikuuta 2014 Fernando teki seuran kanssa vuoteen 2017 ulottuvan jatkosopimuksen. Hän siirtyi kuitenkin Manchester Cityyn 15 miljoonan euron siirtosummalla kesällä 2014. 

## Saavutuksia
* Eurooppa-liiga: 2011
* Primeira Liga: 2009, 2011, 2012, 2013
* Portugalin cup: 2009, 2010, 2011
* Supertaça Cândido de Oliveira: 2009, 2010, 2011, 2012, 2013
* Englannin liigacup: 2016

## Lähteet
* Profiili soccerway.com-sivustolla 

## Aiheesta muualla
* Esittely ja tilastot Zerozero-sivustolla
Merlin Olsen

**Merlin Jay Olsen** (15. syyskuuta 1940 Logan, Utah – 11. maaliskuuta 2010 Duarte, Kalifornia) oli yhdysvaltalainen amerikkalaisen jalkapallon pelaaja, pelipaikaltaan puolustuksen sisempi linjamies (). Urheilu-uransa jälkeen hän toimi muun muassa näyttelijänä.

Olsen pelasi Utahin osavaltionyliopiston joukkueessa ennen kuin Los Angeles Rams varasi hänet NFL:ään numerolla kolme vuoden 1962 NFL Draftin ensimmäisellä kierroksella. Hän edusti seuraa koko viisitoistavuotisen  ammattilaisuransa, kaudesta 1962, jolloin hänet palkittiin NFL:n vuoden tulokkaana, kauteen 1976. Hän kuului 1960-luvulla lempinimen ”Fearsome Foursome” saaneeseen puolustuslinjaan yhdessä Rosey Grierin, Deacon Jonesin ja Lamar Lundyn kanssa. Olsen pelasi urallaan 208 NFL:n runkosarjaottelua, joissa hänelle kertyi 915 suoritettua taklausta, mikä oli pitkään Ramsin seuraennätys. James Laurinaitis ylitti ennätyksen vuonna 2015.
  
Olsen valittiin neljätoista kertaa, vuosina 1963–1976, NFL:n tähdistöotteluun eli Pro Bowliin. Samaan ovat yltäneet hänen lisäkseen hyökkäyksen linjamies Bruce Matthews, pelinrakentaja Peyton Manning ja sisempi laitahyökkääjä Tony Gonzalez. Hänet valittiin myös NFL:n 1960- ja 1970-lukujen tähdistöjoukkueisiin ja vuonna 1994, liigan täyttäessä 75 vuotta, liigan kaikkien aikojen tähdistöjoukkueeseen. Vuonna 1982, muutama vuosi pelaajauransa päättymisen jälkeen, hänet valittiin Pro Football Hall of Famen jäseneksi.

Pelaajauransa jälkeen Olsen toimi amerikkalaisen jalkapallon kommentaattorina aluksi NBC:llä ja myöhemmin CBS:llä. Hän työskenteli myös näyttelijänä muun muassa televisiosarjassa *[[Pieni talo preerialla (televisiosarja)|Pieni talo preerialla]]* (*Little House on the Prairie*), jossa hän esitti Jonathan Garveyn roolia, ja sarjoissa *Father Murphy* ja *Aaron's Way*, joissa hän oli pääroolissa.

Olsen oli naimisissa. Hänellä oli vaimonsa Susanin kanssa kolme lasta, kaksi tytärtä ja poika. Hänellä oli myös useita sisaruksia. Heistä kaksi, Orrin ja Phil, pelasivat niin ikään NFL:ssä. 

Olsen kuoli 69-vuotiaana mesotelioomaan maaliskuussa 2010. Tauti diagnosoitiin vuonna 2009.

## Lähteet

## Aiheesta muualla
*